**ZAPISNIK**

**seje Strokovnega sveta DSO Črnomelj, z dne 25.10.2016 ob 13.15 uri v pisarni direktorice**

PRISOTNI:

* Valerija Lekič Poljšak
* Alenka Vipavec Mahmutovič
* Marija Bartolj
* Damjana Kolbezen Žepič
* Mira Vlašič
* Petra Simčič

Dnevni red:

1. Pregled zapisnika seje Strokovnega sveta z dne 05.05.2016
2. Obravnava predloga o napredovanju v naziv
3. Aktualne informacije

Ad/1

* Ugotavlja se, da so dogovori seje Strokovnega sveta z dne 05.05.2016, realizirani

Ad/2

Obravnava se predlog napredovanja v naziv »samostojna svetovalka« za Marinko Jankovič, medicinsko sestro vodjo tima. Ugotovitve:

* Dokumentacija je zbrana na podlagi Pravilnika o napredovanju strokovnih delavcev in sodelavcev na področju socialnega varstva, ki vsebuje nekatere spremembe (vrednotenje na Socialni zbornici)
* Dokazila se evidentirajo skladno s pravilnikom;
* Preveri se vrednotenje (točkovanje); doseženih je 26 točk
* Člani Strokovnega sveta sprejmejo
  + **ugotovitev: strokovni svet ugotavlja, da so podatki iz 7. točke predloga o napredovanju v naziv točni, kar se izkazuje s priloženimi dokazili.**

Ad/3

Sestanki strokovnega tima:

* Strokovni tim se je sestal v maju in juniju, zabeležke ima namestnica direktorice za področje zdravstvene nege in oskrbe,
* sestanki strokovnega tima so datumsko določeni – zadnji četrtek v mesecu, razen v decembru – 22.12.2016;
* člani bodo: strokovni svet, Grdun Brigita, Jankovič Marinka in Mojca Kastelic. Vabljena bo tudi direktorica, ki se bo sestankov udeležila po svojih zmožnostih.

Sestanki z zaposlenimi:

* namestnica direktorice za področje zdravstvene nege in oskrbe v te namene sestanke načrtuje

Prostovoljci:

* vsak ponedeljek (do decembra) med 16 in 17 uro se izvajajo pogovorne urice z angleško govorečimi prostovoljkami. Stanovalci so zadovoljni, potrebno pa je prevajanje, kar otežuje komunikacijo. Tudi pri delu s stanovalci (npr. grabljenje listja) bi potrebovali prevajalca. Niso bili zadovoljni z nalogo urejanja knjižnice.

Prihajajoči dogodki:

* 26.11.2016 bo v Dijaškem domu organiziran Otroški bazar, katerega se bi lahko udeležili tudi naši stanovalci
* 03.11.2016 ob 16.30 uri – otvoritev Knjižne police za zaposlene. Pripravljen je program (20-30 minut). Na otvoritev se vabi stanovalce, zaposlene in družinske člane. Organizira se tudi pogostitev Izposoja knjig še ni natančno dorečena. Glede na članstvo DSO Črnomelj v Knjižnici Črnomelj, se bo uredilo tudi branje za stanovalce.
* 09.11.2016 – zbor stanovalcev glede volitev v svet zavoda in hkrati bi se izvedle tudi volitve v Svet stanovalcev.
  + Predlogi: Gabre Bogdanović, Vrščaj Julijana, Hutar Marija, Božičevič Ivan, Lukanič Stanislav, Starc Marija, Urh Matija, Jakofčič Sila Marija, Švajger Alojzij – obiskovalec dnevnega centra,
  + Dogovor: izbor se direktorici dostavi 26.10.2016
* 11.11.2016 – martinovanje za stanovalce

Ostalo:

* Direktorica pripomni, da je mnenja, da je koledar dogodkov v avli, premajhen.
  + Dogovor: delovna terapevtka razmisli o vsebini in formatu in načinu podajanja informacij stanovalcem
* Obisk kineziologa Domna Spudiča, ki dela na projektu v okviru Olimpijskega komiteja. Izvede se projekt, predpriprave se pričnejo že letos, predvideva se telovadba za seniorje in tudi za zaposlene. Vodja projekta bo fizioterapevtka Damjana Kolbezen Žepič, članici projektne skupine bosta Petra Simčič in Marija Bartolj.
* Še vedno je odprto vprašanje informiranja zaposlenih o planiranih odsotnosti
* Civilna zaščita: potrebno je imenovati novega poverjenika in ažurirati ekipo za prvo pomoč

Novoletne aktivnosti

* Glasbena skupina Batalia je ponudila nastop stanovalcem v zadnjem tednu decembra. Določi se datum 28.12.2016 ob 16.30 uri. Nadaljuje se z novoletnim družabnim večerom stanovalcev
* Člani Strokovnega sveta podajo predloge za novoletno obdaritev stanovalcev. Predlog se obravnava na kolegiju direktorice.

**Dogovor za nadaljnje delo:**

* **Člani strokovnega sveta pripravijo predlog procentualne obremenitve po poklicnih skupinah za delo z dementnimi osebami. Direktorica predlaga, da se opredelitve naredijo glede na kategorijo in diagnozo. Ugotoviti je potrebno število stanovalcev in poklice, ki delajo v tem pogoju ter koliko časa, kar je podlaga za dodatek v določenem odstotku. Če bodo podatki pridobljeni hitro, bi mogoče nov sistem lahko pričel veljati z decembrsko plačo.**

Seja strokovnega sveta je bila zaključena ob 15.25 uri.

Zapisala:

Ksenija Pezdirc Valerija Lekić Poljšak

višja strokovna delavka v splošnih službah direktorica